Macintosh
Macintosh on Applen luoma henkilökohtaisten tietokoneiden perhe. Ensimmäinen malli Macintosh 128K julkaistiin 24. tammikuuta 1984 ja se oli ensimmäinen kaupallisesti menestynyt tietokone, jossa oli graafinen käyttöliittymä. Nykyinen Macintoshien mallisto sisältää kotikäyttöön suunniteltuja edullisia työasemia, ammattikäyttöön suunnattuja tietokoneita, kannettavia tietokoneita ja kevyeen käyttöön suunniteltuja palvelimia.
Macintosh 512Ke
Macintosh 512Ke käytti 8 MHz:n Motorola 68000 -prosessoria. Siinä oli 800 kt:n levykeasema ja DB-9- ja DB-19-liitäntäportteja. Keskusyksikön kanssa koteloitu 9" mustavalkoinen näyttö käytti 512x384 pikselin resoluutiota. Laitteiston mukana toimitettiin System 3.0 ja Finder 5.1. Käyttöjärjestelmän pystyi päivittämään System 6.0.8 :aan saakka.